ראדא תעשיות אלקטרוניות

ראדא תעשיות אלקטרוניות בע"מ היא חברה ביטחונית-טכנולוגית גלובאלית העוסקת בפיתוח, בייצור, ומכירה של מערכות מכ"ם לכוחות תמרון קרקעיים, ואוויוניקה לכלי טיס צבאיים. ראדא היא חברה ציבורית ומניותיה נסחרות בנאסד"ק. בפברואר 2021 נרשמה החברה למסחר גם בבורסה לניירות ערך בתל אביב כמניה דואלית, ונכללה במדד תל אביב 125. ביוני 2022 התמזגה החברה עם חברת לאונרדו DRS האמריקאית. ראדא הוקמה בשנת 1970 בחיפה על ידי דוד רייטנר, כמפעל למערכות חשמל ורכיבים אלקטרוניים. רייטנר היה מהנדס שעבד קודם בחברת אלביט, עזב את החברה, החל לייצור את המוצרים מביתו בחיפה, וסיפק אותם לחיל האוויר. בשנות ה-70, בעקבות האמברגו הצרפתי שלאחר מלחמת ששת הימים, סבל חיל האוויר הישראלי ממחסור במערכות בדיקה למטוס המיראז' 3 והנשר (שיוצר בתעשייה האווירית, על-פי התוכניות של מטוס מיראז' 5), וראדא הפכה לספקית העיקרית של ציוד זה לחיל האוויר. בשנות ה-80 התבססה פעילותה של ראדא על אספקת מכשירי בדיקה למטוסי הכפיר ועל ייצור ציוד לתחקור קרבות אוויר. בשנת 1977 הורשע רייטנר במתן שוחד של 1,000 דולר לפקיד במשרד הביטחון, ונידון לשלושה חודשים מאסר על תנאי. בתחילת 1980, עבר המפעל לבית שאן בעידוד הממשלה, כדי לספק מקורות תעסוקה, לאחר שמפעל כיתן בעיירה נסגר. עקב עלות המעבר המפעל נקלע לקשיים, והוא נרכש על ידי קבוצת משקיעים בראשות איש העסקים אברהם רינות, מבעלי חברת הביטוח האררט. בסוף אותה שנה מונה חיים ניסנזון למנכ"ל החברה. ב-1985, לאחר שהוכרז שהחברה תהיה שותפה בפרויקט הלביא, היא הנפיקה את מניותיה בבורסת הנאסד"ק בניו יורק. בשנת 1990 השקיעה ראדא בחברת קלסטרום תעשיות (Kellstrom Industries), שהקים טייס חיל האוויר לשעבר זיו נדיבי בפלורידה. החברה עסקה באספקת ציוד אווירונאוטי, מנועים וחלקי מנועים של מטוסי סילון, ובליסינג או במכירה מחדש של מטוסי נוסעים, מנועים וחלקי מנועים. בנוסף הייתה לחברה שותפות אסטרטגית עם משרד הביטחון לשיווק חלקי חילוף תעופתיים מעודפי חיל האוויר. לאחר ההשקעה בקלסטרום היא הפכה לחברה-בת של ראדא, ונדיבי הפך לסגן נשיא ראדא. בשנת 1995 נמכרה קלסטרום לחברת השקעות, תמורת כ-9 מיליון דולר. אחר כך הפכה לחברה ציבורית ולבסוף נמכרה בשנת 2002. בשנת 1993 זכתה החברה בחוזה לאספקת מערכות תחקור חדשה שפיתחה עבור מערך מטוסי ה-F-16 של חיל האוויר. בשנת 1996 החברה נקלעה שוב לקשיים, לאחר שבעקבות ביטול פרויקט הלביא ב-1988, היא השקיעה 25 מיליון דולר בהסבה של קו מוצרי הבדיקה שלה כך שיתאים לשימוש במטוסים אזרחיים, וקבוצת משקיעים הונג-קונגית הפכה לבעלת המניות העיקרית תמורת השקעה של 4 מיליון דולר. במאי 1997 התמנה הרצל בודינגר, מפקד חיל האוויר בשנים 1992–1996, כמנהל פעילות השיווק הבינלאומית של החברה ונשיא חברת הבת בארצות הברית. ביולי 1998 החליף את חיים ניסנזון כמנכ"ל. באותה עת ניהלה החברה משא ומתן עם חברת בואינג להשקעה של 10 מיליון דולר תמורת 42% מהמניות, אך העסקה עם בואינג לא יצאה לפועל לאחר בדיקת נאותות שביצעה. עם זאת, החברות חתמו בספטמבר 1999 על הסכם שיתוף פעולה, לפיו בואינג תעניק תמיכה לשיווק ומכירות של מערכת הבדיקה האוטומטית של ראדא - CATS, ותמליץ על התקנת המערכת במטוסיה מדגם 737 ו777. בראשית המאה ה-21 עברה ראדא תהליך של ארגון מחדש שכלל סגירה של כל חברות הבת מחוץ לישראל וכניסה לפעילות בתחומים חדשים. החברה זכתה בשורה של חוזים, חלקם כספקית של מוצרים לחברות תעשייה ביטחונית אחרות המבצעות את האינטגרציה שלהם כחלק מפרויקטים שלהם, דוגמת, רפא"ל, התעשייה האווירית, וחברת Smiths Aerospace האמריקנית (אנ') עובר מטוסי ה-F-16 של חיל האוויר הישראלי ושל פורטוגל, צ'ילה, הולנד ועומאן. תחומי הפעילות החדשים שאליהם נכנסה ראדא כללו: מערכות ניווט, מכ"ם ומערכות אוויוניקה (למטוסים ובהמשך גם למל"טים). בינואר 2003, זכתה ראדא בחוזה לאספקת מערכות תחקור עבור מערך מטוסי האימון של חיל האוויר הישראלי - הסקייהוק. מערכת התחקור מציגה לחניך את ביצועיו באוויר בווידאו ובגרפיקה תלת־ממדית. בינואר 2004, הפך הפרויקט לתוכנית השבחה אוויונית מלאה, בהובלת ראדא, הכוללת תכנון והתקנת מערכת ניווט לוויינית, מערכת תצוגה עילית, מחשב ניהול ובקרת חימוש. בפברואר 2005, רכשה את חברת וקטופ תמורת רבע מיליון דולר. חברת וקטופ הוקמה בשנת 1994, על ידי רן כרמלי, זוכה פרס ביטחון ישראל, נשיא החברה היה עמר בר-לב, מפקד סיירת מטכ"ל לשעבר. וקטופ פיתחה מצלמה המתוקנות בקסדות הטייסים לצילום התצוגה העילית. בינואר 2007, שיתפה ראדא פעולה עם החברה האמריקאית נורת'רופ גרומן במכרז למערכת להגנה מפני רקטות לטווח קצר ובינוני. ראדא חתמה על הסכם לשיתוף בבנייה ובהתקנה בישראל של מערכת הלייזר נגד רקטות סקיי גארד Skyguard (אנ'), שהייתה בפיתוח על בסיס פרויקט הנאוטילוס. אך שר הביטחון עמיר פרץ החליט כי חברת רפא"ל תפתח את המערכת, עם הפתרון שלה "כיפת ברזל". באותה שנה החלה לשתף פעולה עם רפא"ל בפיתוח המכ"ם לפרויקט "מעיל רוח" שנועד לספק הגנה לטנקי המרכבה. אך לאחר כשנה וחצי של עבודה, רפאל בחרה במכ"ם של חברת אלתא. במקום זאת החלה לשתף פעולה עם תע"ש בפרויקט המקביל שלה, "חץ דורבן", אך גם הוא בוטל. את שנת 2010 סיימה עם מכירות שיא של 27 מיליון דולר, לאחר שזכתה להיות חלק מפרויקט השבחה רחב היקף למטוסי קרב שביצעה יצרנית המטוסים אמבראר בדרום אמריקה. בשנת 2015 נקלעה ראדא שוב לקשיים, לאחר שהשוק המסורתי שלה, מערכות אוויוניקה למטוסים החל לדעוך, והיא סיימה את השנה עם ירידה במכירות, הפסד של 6.4 מיליון דולר, ושווי שוק שהצטמק ל כ-6 מיליון דולר בלבד. חברת השקעות הפרטית DBSI של אנשי העסקים יוסי בן-שלום וברק דותן נכנסה להשקעה בראדא. החל משנת 2016 מתמקדת החברה בפיתוח ומכירה של מכ"מים מבוססי תוכנה, ניידים וקומפקטיים שמותקנים על כלי רכב קרביים ומשמשים לגילוי ומעקב אחר טילי נ"ט, כטב"מים, רחפנים, מטוסים, פגזי מרגמה, טילים וארטילריה קצרת טווח. השימושים של מכ"מים אלה הם עבור מערכות הגנה אקטיבית (APS) לכלי רכב קרביים, פתרונות הגנה אווירית לטווח קצר (SHORAD) לתמרונים כולל (Counter-UAS) ומערוכת נגד טילים / ארטילריה / פגזים (C-RAM). בנובמבר 2016 מונה דב סלע, מנהל הפיתוח העסקי שלה, למנכ"ל החברה. בשנת 2017, החברה סיפקה מעל למאה מערכות מכ"ם לחיל הנחתים של ארצות הברית, וצבא ארצות הברית, ורווחי החברה הוכפלו. בשנת 2018, המכ"מים שולבו במערכת ההגנה נגד רחפנים של הצבא הבריטי לשיפור יכולת ה-C-UAS שלו; בחבילת הציוד Leonardo DRS (MEP) לשדרוג יכולות התמרון המגן האווירי לטווח קצר של צבא ארצות הברית (IM-SHORAD); למערכת הלחימה ברחפנים של משרד ההגנה האמריקאי כנגד איומים אוויריים לא מאוישים (UAS); ולמערכת ההגנה האקטיבית של תעש מערכות, חץ דורבן, עבור חטיבת בראדלי בצבא האמריקאי. בנוסף, חברת ראדא פתחה משרדים ומפעל ייצור בג'רמנטאון, מרילנד (RADA USA), כדי לפתח את השוק המקומי של המכ"מים הטקטיים לצבא ארצות הברית. בנובמבר 2018, גייסה ראדא 12.5 מיליון דולר מפסגות בית השקעות ומהפניקס חברה לביטוח. בשנת 2019, המכ"מים של ראדא השתתפו במגוון משימות הגנה, כולל הפלה של רחפן איראני במיצר הורמוז על ידי רכב של חיל הנחתים של ארצות הברית, שצויד במערכת גילוי והפלה לרחפנים. הדרישה הגוברת והולכת למכ"מים טקטיים, בשילוב עם העלייה במכירות של RADA USA, הובילה להכפלה של הרווחים השנתיים ושל מחיר המניה. בשנת 2020, חברת ג'נרל דיינמיקס מערכות קרקע (GDLS) זכתה בחוזה על סך 1.2 מיליארד דולר מצבא ארצות הברית, כדי לייצר, לבחון ולספק מערכות IM-SHORAD המשלבות את המכ"ם הרב-תכליתי ההמיספרי של חברת ראדא (MHR). ביוני 2022 הסכימו ראדא וחברת לאונרדו DRS (חברת בת של תאגיד לאונרדו האיטלקי) על מיזוג ביניהן, כך שבעלי המניות בראדא יקבלו 19.5% מהחברה הממוזגת שתיקרא "Leonardo DRS", ותיסחר במקביל בנאסד"ק ובבורסה בתל אביב. aCHR (מכ"מ המיספרי קומפקטי מתקדם) MHR (מכ"מ המיספרי רב-תכליתי) ieMHR (מכ"מ המיספרי רב-תכליתי משודרג ומשופר) exMHR (מכ"מ המיספרי רב-תכליתי משופר ומורחב) DVDR & GDS (מערכת הקלטת וידאו ונתונים דיגיטליים, ומערכת עדכון קרקעית) R-200M (מערכת ניווט אינרטית מבוססת Mems) דויד רייטנר 1970–1980 חיים ניסנזון 1980–1997 הרצל בודינגר 1997–2001 אדר אזנקוט 2001–2006 הרצל בודינגר 2006–2007 צבי אלון 2007–2016 דב סלע מ-2016 חיים ניסנזון 1980–1997 הרצל בודינגר 1998–2016 יוסי בן שלום מ-2016 אתר האינטרנט הרשמי של ראדא תעשיות אלקטרוניות (באנגלית) ראדא תעשיות אלקטרוניות בע"מ, באתר הבורסה לניירות ערך בתל אביב ראדא תעשיות אלקטרוניות בע"מ, באתר "מאיה" ראדא תעשיות אלקטרוניות בע"מ, באתר גלובס ראדא תעשיות אלקטרוניות, באתר Crunchbase (באנגלית) ההצעה המפתיעה שהעלתה את ראדא על מסלול המכ"ם, באתר TechTime‏, 2 בספטמבר 2018 יורם גביזון, 1,800% בחמש שנים: ראדא עלתה על המכ"מ והמשקיעים נוהרים, באתר TheMarker‏, 22 בדצמבר 2020 יורם גביזון, האקזיט של בן שלום ודותן בחברת ראדא - מכרו מניות ברווח של 1,700%, באתר TheMarker‏, 6 בינואר 2021 ראדא תעשיות אלקטרוניות בע"מ: נתונים כספיים באתר מאי"ה. מיכאל לוי, הרישום הכפול || הנהלת חברת ראדא תעשיות אלקטרוניות פתחה אמש את המסחר, באתר Funder פאנדר, ‏21 בפברואר 2021 יוסי גינוסר, היי טק בעיירה, מעריב, 8 בספטמבר 1987 חיים ניסנזון מנסה ליירט את "המפציץ ההולנדי", באתר גלובס, 16 בינואר 1997 התעשיין רייטנר חשוד במתן אלף דולר למירון, דבר, 27 באפריל 1975 יעקב הכהן, קנס ומאסר ע"ת למשחד פקיד במשרד חבטחון, מעריב, 27 במרץ 1977 יצחק מרידור, "ראדא" עבר לבית שאן, דבר, 27 במאי 1980 הודעות בורסה, מעריב, 28 בנובמבר 1980 רינות שוב בפיסגת האררט, באתר גלובס, 29 ביוני 1999 על אנשים ועסקים, מעריב, 5 בדצמבר 1980 שלמה גרינברג, ‏משפצת המטוסים של יואב שטרן וזיו נדיבי, באתר גלובס, 28 ביוני 1998 אמנון ברזילי, טייסי הקרב זיו נדיבי ויואב שטרן מנסים להתאושש מצ'פטר 11, באתר TheMarker‏, 18 באוגוסט 2002 שרון שדה, ראדא זכתה במכרז חה"א בהיקף של כמיליון דולר, חדשות, 6 ביוני 1993 דוד חיון, ‏עובדי ראדא בית שאן קיימו אסיפה על רקע המאבק בין בעלי המניות, באתר גלובס, 24 בדצמבר 1996 דרור מרום, ‏מפקד חיל האוויר לשעבר, הרצל בודינגר, ינהל את ראדא-ארה"ב, באתר גלובס, 5 במאי 1997 הרצל בודינגר מחליף את חיים ניסנזון כמנכ"ל ראדא - בעקבות דרישה של בואינג, באתר גלובס, 1 ביולי 1998 בואינג לא תרכוש 42% ממניות ראדא; החברות יחתמו על הסכם שיתוף פעולה, באתר גלובס, 20 ביולי 1999 בואינג וראדא חתמו על הסכם משותף לשיווק ציוד בדיקה, באתר TheMarker‏, 7 בספטמבר 1999 ראדא קיבלה הזמנת המשך למערכות CATS מחברת בואינג, באתר TheMarker‏, 2 באוגוסט 2000 ראדא סוגרת את חברות-הבנות בחו"ל שהוקמו בתקופתו של ניסנסון, באתר גלובס, 12 ביוני 2000 מנכ"ל ראדא: "2001 היא שנת מפנה לחברה, בה יחל תהליך צמיחתה מחדש", באתר TheMarker‏, 28 ביוני 2001 דוד חיון, ‏ראדא תייצר תחנות תיחקור למטוסי אפ-16 איי של חיל האוויר, באתר גלובס, 21 בינואר 2002 שירלי יום-טוב, ראדא תספק לחיל האוויר הפורטוגזי מערכות מוטסות בחוזה שהיקפו כ-5 מיליון דולר, באתר TheMarker‏, 19 בדצמבר 2003 עומרי כהן, ראדא תפתח מחשב בקרה מוטס עבור התעשייה האווירית הישראלית; היקפו הראשוני של הפרויקט - 920 אלף דולר, באתר הארץ, 21 במאי 2005 ראדא תשביח את מטוסי הסקייהוק של ביה"ס לטיסה של חיל האוויר לפעילות עד שנת 2012, באתר גלובס, 23 באוקטובר 2003 ראדא תשביח מטוסי חיל האוויר תמורת 4 מיליון דולר ב-2004, באתר גלובס, 5 בינואר 2004 אמנון ברזילי, עומר ברלב ממתין לאור ירוק מחיל האוויר, באתר הארץ, 31 ביולי 2002 אסף רותם, ראדא נופלת בכ-13% בוול סטריט לאחר ששר הביטחון פרץ הכריע כי רפא"ל תפתח את מערכת ההגנה מפני רקטות, באתר הארץ, 31 בינואר 2007 עמוס הראל, משרד הביטחון הפסיק לממן פיתוח מערכת הגנה לנגמ"שים, באתר הארץ, 10 בנובמבר 2010 עמוס הראל, "הארץ" חושף: מערכת ההגנה מטילי נ"ט מוקפאת, ונגמ"שי החי"ר מחכים למיגון, באתר הארץ, 24 בדצמבר 2010 טלי ציפורי, ‏ראדא חזרה להמריא: פוטנציאל "על הנייר" ממטוס ה-F-35, באתר גלובס, 23 בפברואר 2010 שירי חביב ולדהורן, ‏DBSI מנצלת מצוקת הנזילות של ראדא, רוכשת השליטה במיליוני ד', באתר גלובס, 5 באפריל 2016 קובי ישעיהו, ‏ראדא גייסה 3 מיליון ד' מ-DBSI והפניקס; דב סלע מונה למנכ"ל, באתר גלובס, 14 בנובמבר 2016 יורם גביזון, ראדא קופצת ב-15% לאחר שהכנסותיה הוכפלו ברבעון הרביעי, באתר TheMarker‏, 7 במרץ 2018 עמרי זרחוביץ', ראדא תספק מכ"מים לצבא ארה"ב בהיקף של 8 מיליון דולר, באתר TheMarker‏, 18 באוגוסט 2017 יורם גביזון, ראדא גייסה 12.5 מיליון דולר מפסגות ומהפניקס, באתר TheMarker‏, 28 בנובמבר 2018 צלי גרינברג, כוחות הביטחון האמריקניים רכשו יותר מכ"מים - הכנסות ראדא זינקו ב-80%, באתר כלכליסט, 10 בנובמבר 2020 יורם גביזון, ענקית הטכנולוגיה הצבאית Leonardo רוכשת את ראדא בעסקת מניות, באתר TheMarker‏, 21 ביוני 2022 שירי חביב ולדהורן, ‏החברה הביטחונית ראדא הייתה על סף פשיטת רגל, עכשיו היא נמכרת באקזיט ענק, באתר גלובס, 21 ביוני 2022 לאחר 5 שנים: אדר אזנקוט עוזב את ראדא; הרצל בודינגר יישב גם על כסא המנכ"ל, באתר גלובס, 1 ביוני 2006 עומרי כהן, ראדא מינתה את צבי אלון למנכ"ל החברה והמניה מזנקת בכ-11% בנאסד"ק, באתר הארץ, 9 באוגוסט 2007 קרן מרדכי, דב סלע מונה למנכ"ל ראדא, באתר Funder פאנדר, ‏2 באוקטובר 2016